PATVIRTINTA

Radviliškio r. Pociūnėlių pagrindinės

Mokyklos direktoriaus

2022 m. balandžio 4 d. įsakymu

Nr. V1-101 (1.3)

**MOKYKLOS TARYBOS NUOSTATAI**

1. **SKYRIUS**

**MOKYKLOS TARYBOS STATUSAS**

1. Mokyklos taryba – tai aukščiausia Mokyklos savivaldos institucija. Taryba telkia Mokyklos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam Mokyklos valdymui, aktyviai dalyvauja organizacinėje ir organizacijos kultūroje, padeda spręsti mokyklai aktualius klausimus, direktoriui atstovauti teisėtiems Mokyklos interesams. Už savo veiklą Mokyklos taryba atsiskaito ją rinkusiems mokyklos bendruomenės nariams. Mokyklos tarybos nuostatus tvirtina mokyklos direktorius.
2. Mokyklos tarybos tikslas – užtikrinti mokykloje įstatymais apibrėžtą mokinių ugdymo proceso nepriekaištingą valdymą, ugdymo proceso kaitą, atsižvelgiant į šiuolaikinių technologijų vystymąsi bei mokyklos bendruomenės narių poreikius ir pasiūlymus.
3. Mokyklos taryba savo darbe vadovaujasi Lietuvos Respublikos įstatymais, Lietuvos Respublikos švietimo ir mokslo ministerijos, Šiaulių administracijos švietimo priežiūros, Radviliškio rajono savivaldybės tarybos,  Radviliškio rajono savivaldybės administracijos švietimo, kultūros ir sporto skyriaus, Radviliškio rajono savivaldybės  švietimo ir sporto paslaugų centro, kitų mokyklos veiklą reglamentuojančių institucijų nurodymais, mokyklos nuostatais ir Mokyklos tarybos nuostatais.

1. **SKYRIUS**

**MOKYKLOS TARYBOS DARBO TURINYS IR KRYPTYS**

1. Teikia siūlymų dėl Mokyklos strateginių tikslų, uždavinių ir jų įgyvendinimo priemonių. Svarsto mokyklos strateginį planą, metinį Mokyklos veiklos planą, Ugdymo planą, Mokyklos darbo tvarkos taisykles, kitus Mokyklos veiklą reglamentuojančius dokumentus, teikiamus Mokyklos direktoriaus, ir jiems pritaria. Teikia siūlymus Mokyklos direktoriui dėl mokyklos nuostatų pakeitimo ar papildymo, mokyklos vidaus struktūros tobulinimo. Kiekvienais metais vertina Mokyklos direktoriaus metų veiklos ataskaitą ir teikia savo sprendimą dėl ataskaitos rajono savivaldybės merui. Svarsto mokyklos lėšų naudojimo klausymus. Teikia siūlymus mokyklos direktoriui dėl mokyklos veiklos tobulinimo. Svarsto mokytojų metodinės tarybos, mokinių ir tėvų globėjų, rūpintojų) savivaldybės institucijų ar mokyklos bendruomenės narių iniciatyvas ir teikia siūlymus mokyklos direktoriui.  Teikia siūlymus dėl saugių mokinių ugdymo ir darbo sąlygų sudarymo, talkina formuojant Mokyklos materialinius, finansinius ir intelektinius išteklius. Svarsto Mokyklos direktoriaus teikiamus klausymus. Mokyklos Taryba atsiskaito rinkusiems bendruomenės nariams kadencijos pabaigoje.
2. Svarsto mokinių maitinimo, mokymosi,  pavėžėjimo į mokyklą ir iš jos, mokymosi aplinkos, materialinės bazės, mokinių ir mokytojų bendradarbiavimo, mokinių sveikatos ir poilsio organizavimo klausimus.
3. Svarsto naujų etatų steigimo mokykloje, reorganizavimo ir likvidavimo klausimus, atsižvelgdama į turimas lėšas ir poreikį.
4. Dalyvauja pedagoginių darbuotojų priėmimo į darbą konkursuose. Teikia pasiūlymus mokyklos direktoriui priimant darbuotojus.
5. Inicijuoja mokyklos bendruomenės ir visuomenės bendravimą ir bendradarbiavimą.
6. Be tarybos narių, į posėdį gali būti kviečiami mokyklos administracijos atstovai, kiti su mokymo procesu susiję asmenys, socialinių partnerių atstovai, rėmėjai, bendruomenės nariai, kiti asmenys, nesantys tarybos nariai. Mokyklos tarybos posėdžiai protokoluojami, su priimtais sprendimais supažindinama mokyklos bendruomenė.
7. Mokyklos steigėjas, švietimo priežiūrą vykdančios institucijos, nustatę, kad Mokyklos tarybos priimti sprendimai prieštarauja įstatymams ir kitiems mokyklos veiklą reglamentuojantiems teisės aktams, siūlo Mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.
8. Mokyklos taryba vadovaujasi mokyklos direktoriaus patvirtintu veiklos planu, Veiklos planas sudaromas vieneriems mokslo metams.

**III. SKYRIUS**

**MOKYKLOS TARYBOS RINKIMAI IR VEIKLOS PLANAVIMAS**

1. Mokyklos taryboje tie patys nariai gali būti ne daugiau kaip dvi kadencijas iš eilės.
2. Mokyklos tarybą sudaro 3 tėvai, 3 mokytojai, 3 mokiniai, 1 vietos bendruomenės atstovas. Tėvų atstovais į Tarybą negali būti išrinkti Mokykloje dirbantys pedagogai. Tarybos nario, kuris nutraukia darbą ar mokymąsi Mokykloje, tėvų atstovo, kai nebelieka Mokykloje besimokančių jo vaikų, įgaliojimai nutrūksta pirma laiko. Mokyklos nariu gali būti asmuo, turintis žinių ir gebėjimų, padedančių siekti Mokyklos strateginių tikslų ir įgyvendinti Mokyklos misiją. Mokyklos tarybos nariu negali būti Mokyklos direktorius, valstybės politikai, politinio (asmeninio) pasitikėjimo valstybės tarnautojai. Mokyklos direktorius Tarybos posėdžiuose gali dalyvauti kviestinio nario teisėmis.
3. Mokyklos taryboje mokiniai, tėvai ir mokytojai atstovauja lygiomis dalimis. Taryboje gali dalyvauti ir vietos savivaldos atstovai.
4. Į tarybą tėvus (globėjus, rūpintojus) deleguoja klasių tėvų susirinkimai, mokytojus -   mokytojų taryba, mokytojai posėdyje renkami slaptu balsavimu. Mokinius  5–10 klasių mokinių susirinkimai. Mokinių seimo prezidentas yra Mokyklos tarybos narys. Vietos bendruomenės atstovą -  Mokyklos direktorius. Į Mokyklos tarybą rekomenduojama išrinkti mokytojus, dirbančius pirmaeilėse pareigose: vienas pradinių klasių ir du, dirbantys 5-10 klasėse.
5. Į Mokyklos tarybą išrenkami asmenys, surinkę daugiausia balsų iš visų balsavusiųjų. Balsavimo lapeliai saugomi iki kitų rinkimų. Naujai išrinktos tarybos posėdį kviečiamas senosios tarybos pirmininkas.
6. Nauja Mokyklos tarybos sudėtis paskelbiama per visuotinį tėvų susirinkimą arba klasių auklėtojams įrašant į elektroninius dienynus.
7. Pirmajame Mokyklos tarybos posėdyje atviru balsavimu išrenkamas pirmininkas (pageidaujama – mokinių tėvų atstovas), kuris pasirenka pavaduotoją ir sekretorių.
8. Mokyklos tarybos posėdžiai kviečiami ne rečiau kaip du  kartus per metus, esant būtinumui šaukiami neeiliniai posėdžiai.
9. Mokyklos tarybos posėdis yra teisėtas, jei jame dalyvauja 2/3 visų narių. Nutarimai priimami dalyvaujančiųjų balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.
10. Mokyklos taryba už savo veiklą atsiskaito ją rinkusiems mokyklos bendruomenės  nariams mokyklos tėvų susirinkime – konferencijoje vieną kartą per mokslo metus.

**IV. SKYRIUS**

**VADOVAVIMAS MOKYKLOS TARYBAI**

1. Mokyklos tarybos pirmininkas:
2. Renkamas dvejiems metams.
3. Atsako už Mokyklos tarybos veiklos organizavimą ir dokumentacijos tvarkymą.
4. Vadovauja Mokyklos tarybos posėdžiams, atstovauja Tarybai bendraujant su kitomis institucijomis, pasirašo Tarybos veiklos dokumentus.
5. Turi lemiamo balso teisę, Mokyklos tarybos narių balsams pasiskirsčius po lygiai.
6. Gali būti nušalintas nesibaigus kadencijai, jei už tai pasisako daugiau kaip pusė Mokyklos tarybos narių.
7. Mokyklos tarybos sekretorius ne vėliau kaip prieš tris dienas iki posėdžio praneša posėdžio laiką, vietą ir darbotvarkę.
8. Mokyklos tarybos sekretorius tvarko Mokyklos tarybos dokumentaciją.

**V. SKYRIUS**

**BAIGIAMOSIOS NUOSTATOS**

1. Mokyklos tarybos nuostatai gali būti keičiami, jei to reikalauja 2/3 tarybos narių.
2. Mokyklos taryba nutraukia savo veiklą likviduojant arba reorganizuojant mokyklą.